Наталия Симеонова се връща при Халваджиян! | Сензация - здраве и красота
Наталия Симеонова се връща при Халваджиян!	От Пею Благов на 12.12.2015Без коментар	Сподели във Facebook
Наталия Симеонова е развила до съвършенство изкуството на подмазването. След като почти 2 години феята на добрините бе скарана с продуцента Маги Халваджиян, двамата отново са намерили общ език. Това се случило само няколко месеца преди Наталия да бъде свалена от екран и да потъне в редиците на стотиците безработни телевизионери. Макар Симеонова да не разчита на една гола заплата да се издържа, тя никога не е оставала за дълго извън телевизията. Подобна перспектива винаги я е притеснявала.
Макар да не говори за това, блондинката е намеквала, че най-големият й страх е да не загуби инерция и да приключи кариерата си пред камерите. Затова и през годините прекроила много от партньорствата си.
Най-драматично се развиха отношенията й с Маги Халваджиян, с който се разделиха след повече от 6 години съвместна работа. В края им обаче отношенията им не били от най-лицеприятните. Симеонова трябвало да реши дали да подкрепи арменеца и фамилията му във войната им срещу Би Ти Ви в период, в който всички предавания на екипа им бяха натирени от частния канал. Тогава Маги все още продуцирал нейното предаване „Море от любов“.
В този период пред дългокосия съдия в „Х-Фактор“ и останалите представители на клана Халваджиян съвсем реално се изправяше заплахата да останат без работа и да изгубят всичко, постигнато с много труд и години постоянство.
„Тогава Маги разчиташе всички в екипа му да застанат на негова страна. Надяваше се кризата да ги сближи и да излязат по-силни от нея. Само Наталия не пожела да го последва. Затова и той повече не й проговори“, казват запознати с проблемите между продуцента и водещата.
В действителност цели седмици след тази случка двамата воюват на тих фронт. Маги не смее директно да пита Симеонова дали е решила да го предаде, за да не я накара да вземе точно това решение. Наталия пък добре знае, че ще трябва да се потули докато от Бтв не й отправят предложение, което си заслужава вниманието. Когато то пристига, тя с гордо вдигната глава се появява на вратата на арменеца, за да съобщи своето оттегляне.
За кризата в отношенията им призна и самият Халваджиян месеци по-късно. Той заяви, че с Наталия не се чували и дори не й вдигал телефона. Не можел да преглътне обидата, която нанесла на неговото достойнство. И тъй като не бил от подлизурковците, предпочитал веднъж завинаги да я заличи от своя кръг с познанства. Дори не се наложило да го споменава пред жена си, която като по команда спряла също да се вижда със старата си приятелка, за да не дразни своя съпруг.
Маги и Наталия преди 20 години
Две години по-късно обаче ситуацията коренно се е променила и в момента Наталия е успяла да намери път към сърцето на бившия си продуцент. Дали защото той печели пари и слава с няколко предавания, които движи по Нова телевизия, или заради уменията на Симеонова да прави мили очи, но двамата са възобновили контактите си. И вече не са така категорични по въпроса дали ще работят заедно отново.
Последна клюка дори носи, че след като предаването на Наталия в Бтв бъде прекратено в началото на 2016 г., тя се надява да получи предложение от Маги Халваджиян. Арменецът обаче бил предпазлив да разкрива каквито и да е планове за предавания, тъй като веднъж вече бил предаден от блондинката.
„Маги знае, че ако някой те предаде веднъж, няма какво да го спре да го направи пак. Затова и не смята, че е добра идея да й позволява да го омае с предложения за нови предавания“, издават запознати с отношенията между Симеонова и продуцента.
бтв, маги халваджиян, Наталия Симеонова, Нова Телевизия
Наталия Симеонова се връща при Халваджиян! добавена от Пею Благов на 12.12.2015Всички статии от Пею Благов →
Нед спечелил от „Сделка или не“ 100 бона, но от “Нова тв” отказват да излъчат предаването, за да не платят парите	Носът на Рафи Бохосян стана моравосин след гипсова отливка!	Спират „Пълна лудница“	Наталия Симеонова удари 100 кила	Наталия Симеонова отново в ефир – с шоуто „На крилете на любовта“!	Венелин Петков спрял „Шоуто на Слави“ с Васил Иванов – шефката от Нова тв Сарелска му била приятелка!	Tweet